**VARAŽDINSKA ŽUPANIJA**

**OPĆINA VELIKI BUKOVEC**

**OPĆINSKI NAČELNIK**



**OBRAZLOŽENJE**

**PRORAČUNA OPĆINE VELIKI BUKOVEC**

**ZA 2024. GODINU**

**Listopad 2023. godine**

**OBRAZLOŽENJE PRORAČUNA OPĆINE VELIKI BUKOVEC ZA 2024. GODINU**

1. **UVOD**

Temeljem članka 42. stavka 1. Zakona o proračunu (NN broj 144/21), predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije proračuna za slijedeće dvije proračunske godine. Uz proračun se donosi i Odluka o izvršavanju proračuna.

Sukladno Zakonu o proračunu, a na temelju Smjernica, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2024. - 2026. (dalje u tekstu: Upute) te je sukladno njima sastavljen proračun.

Proračun za 2024. godinu donosi se na razini skupine ekonomske klasifikacije (druga razina računskog plana) isto kao i projekcije za 2025. i 2026. godinu.

Obrazloženje postaje sastavni dio proračuna sukladno članku 31. novog Zakona o proračunu.

Obrazloženje općeg dijela proračuna JLP(R) samouprave sukladno odredbama novog Zakona o proračunu sadrži obrazloženje prihoda i rashoda, primitaka i izdataka proračuna JLP(R) samouprave, obrazloženje prenesenog manjka, odnosno viška proračuna JLP(R) samouprave.

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplatu instrumenata zaduživanja prema izvorima financiranja i ekonomskoj klasifikaciji.

Posebni dio Proračuna sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Sredstva proračuna koriste se za financiranje rashoda, funkcija i programa u visini utvrđenoj proračunom.

1. **PRORAČUN ZA 2024. GODINU**

**OPĆI DIO**

PRIHODI I PRIMICI PRORAČUNA u 2024. godini planirani su u iznosu 964.203,00 eura.

**PRIHODI POSLOVANJA (skupina 6)**

Prihodi poslovanja u 2024. godini planirani su u iznosu od 962.203,00 eura.

Prihodi poslovanja uključuju:

* prihodi od poreza
* pomoći iz inozemstva i od subjekata unutar općeg proračuna
* prihodi od imovine
* prihodi od upravnih i administrativnih pristojbi, pristojbi po posebnim propisima i naknada
* prihodi od kazna, upravne mjere i ostali prihodi

PRIHODI OD POREZA (61)

Prihodi od poreza u 2024. godini planirani su u iznosu od 492.458,00 eura.

Prihodi od pojedine vrste poreza planirani su na temelju trenutno važeće zakonske regulative, analize ostvarenja u prethodnim godinama, te samih smjernica Ministarstva financija.

POMOĆI IZ INOZEMSTVA I OD SUBJEKATA UNUTAR OPĆEG PRORAČUNA (63)

Prihodi od pomoći iz inozemstva i od subjekata unutar općeg proračuna planirani su u iznosu 253.446,00 eura.

Tekuća pomoć iz državnog proračuna – fiskalno izravnanje JLP(R)S planirana je u iznosu 179.246,00 eura i pomoć za funkcionalno spajanje u iznosu 1.500,00 eura.

Kapitalne pomoći iz državnog proračuna planirane su u iznosu 26.000,00 eura.

U 2024. godini planirani su prihodi od pomoći temeljem prijenosa EU sredstva u iznosu od 46.700,00 eura.

PRIHODI OD IMOVINE (64)

Prihodi od imovine planirani su u iznosu od 151.599,00 eura. Ova vrsta prihoda uključuje prihode od financijske i nefinancijske imovine.

Prihodi od financijske imovine odnose se na prihode od kamata na depozite po viđenju i iznose 149,00 eura te ostalih prihoda od financijske imovine u iznosu 150,00 eura.

Prihodi od nefinancijske imovine iznose 151.300,00 eura a odnose se na prihode od:

naknada za koncesije, prihode od zakupa poljoprivrednog zemljišta, ostale prihode od zakupa i iznajmljivanja imovine, naknada za korištenje naftne luke, naftovoda i eksploataciju mineralnih sirovina, naknada za korištenje prostora elektrana i ostalih naknada za korištenje nefinancijske imovine (s osnove naknade za pravo puta za elektroničku komunikacijsku infrastrukturu) i naknada za zadržavanje nezakonito izgrađene zgrade.

PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA (65)

Ova grupa prihoda sastoji se od upravnih i administrativnih pristojbi, prihoda po posebnim propisima i komunalnog doprinosa i naknada. U 2024. godinu planirani su u iznosu od 63.900,00 eura.

Prihodi od upravnih i administrativnih pristojbi u 2024. godini planirani su u iznosu 500,00 eura a odnose se na ostale pristojbe i naknade za posebne namjene.

Prihodi po posebnim propisima planirani su u iznosu 3.400,00 eura a odnose se na prihode vodnog doprinosa i doprinosa za šume.

Prihodi od komunalnog doprinosa iznose 20.000,00 eura a komunalne naknade 40.000,00 eura.

KAZNE, UPRAVNE MJERE I OSTALI PRIHODI (68)

U okviru ove skupine planiraju se prihodi od naplate komunalnih prekršaja naplaćenih za komunalne prekršaje na području općine u iznosu od 800,00 eura.

**PRIHODI OD PRODAJE NEFINANCIJSKE IMOVINE (skupina 7)**

Ova grupa prihoda planira se u iznosu 2.000,00 eura, a odnosi se na prihod koji će se ostvariti prodajom zemljišta.

**PRIMICI OD FINANCIJSKE IMOVINE I ZADUŽIVANJA (8)**

Općina Veliki Bukovec u 2024. godini ne planira kreditno zaduživanje.

RASPOLOŽIVA SREDSTVA IZ PRETHODNIH GODINA

Općina Veliki Bukovec u proračunu za 2024. godinu planira i prijenos viška prihoda u iznosu od 20.000,00 eura. Plan je donesen procjenom poslovanja tekuće 2023. godine.

Sredstva će se u 2024. godini koristiti za realizaciju projekata i aktivnosti iz Proračuna za 2024. godinu.

***RASHODI I IZDACI PRORAČUNA u 2024. godini***

Rashodi se u općem dijelu proračuna navode zbirno a detaljno su razrađeni u posebnom dijelu proračuna.

Sveukupni rashodi i izdaci za 2024. godinu iskazani su u iznosu 984.203,00 eura.

Rashodi su razvrstani na tri osnovne grupe:

* Rashodi poslovanja;
* Rashodi za nabavu nefinancijske imovine;
* Izdatke za financijsku imovinu i otplate zajmova.

**RASHODI POSLOVANJA (3)**

Rashodi poslovanja za 2024. godinu planirani su u iznosu 808.391,00 eura.

Odnose se na:

* Rashodi za zaposlene
* Materijalni rashodi
* Financijski rashodi
* Subvencije
* Pomoći dane u inozemstvo i unutar općeg proračuna
* Naknade građanima i kućanstvima na temelju osiguranja i druge naknade
* Ostali rashodi

RASHODI ZA ZAPOSLENE (31)

Općina u 2024. godini planira ostvariti rashode za zaposlene u iznosu od 133.200,00 eura.

Rashodi za zaposlene odnose se na plaće i doprinose na plaće te ostale rashode za zaposlene vezane uz materijalna prava zaposlenih u Općini.

MATERIJALNI RASHODI (32)

Materijalni rashodi u 2024. godini planirani su u iznosu od 451.800,00 eura, a isti podrazumijevaju:

naknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

FINANCIJSKI RASHODI (34)

Financijski rashodi planiraju se u 2024. godini ostvariti u iznosu od 3.553,00 eura.

SUBVENCIJE (35)

Općina u 2024. godini planira subvencije u iznosu od 8.000,00 eura, a odnose se na subvencije poljoprivrednicima i obrtnicima.

POMOĆI DANE U INOZEMSTVO I UNUTAR OPĆEG PRORAČUNA (36)

Pomoći u 2024. godini planiraju se u iznosu od 54.500,00 eura, a odnose se na pomoći proračunskim korisnicima drugih proračuna (za sufinanciranje rada dječjeg vrtića „Krijesnica“).

NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE (37)

Naknade se planiraju u iznosu 43.500,00 eura a odnose se na ostale naknade građanima i kućanstvima iz proračuna (naknade građanima i kućanstvima u novcu u iznosu 17.800,00 eura, naknade građanima i kućanstvima u naravi u iznosu 25.700,00 eura).

OSTALI RASHODI (38)

Ostali rashodi planiraju se u iznosu 113.838,00 eura.

Odnose se na tekuće donacije u iznosu 96.838,00 eura, kapitalne donacije u iznosu 16.000,00 eura i kazne, penali i naknade šteta u iznosu 1.000,00 eura.

***RASHODI ZA NABAVU NEFINANCIJSKE IMOVINE (4)***

Rashodi za nabavu nefinancijske imovine planirani su u iznosu 136.300,00 eura.

Odnose se na rashode za nabavu proizvedene dugotrajne imovine za građevinske objekte u iznosu 105.000,00 eura, rashode za postrojenja i opreme u iznosu 24.300,00 eura i nematerijalne proizvedene imovine u iznosu 7.000,00 eura.

***IZDACI ZA FINANCIJSKU IMOVINU I OTPLATE ZAJMOVA (5)***

Izdaci za otplatu glavnice primljenih kredita i zajmova planirani su u iznosu 39.512,00 eura.

Odnose se na otplatu glavnice primljenog kredita za rekonstrukciju zgrade O.Š. V. Bukovec.

1. **POSEBNI DIO**

 **OPĆINSKO VIJEĆE I NAČELNIK**

|  |  |
| --- | --- |
| **Program 1001 Javna uprava i administracija***Planirana sredstva 2024. eura 129.505,00* |  |
|  |  |
| **A100101 Rad predstavničkih i izvršnih tijela** | **107.705,00** |
| 31 | Rashodi za zaposlene  | 29.400,00 |
| 32 | Materijalni rashodi | 36.900,00 |
| 34 | Financijski rashodi | 1.893,00 |
| 54 | Izdaci za otplatu glavnice primljenih kredita i zajmova | 39.512,00 |
| Ciljevi aktivnosti | Omogućavanje redovnog rada općinskog vijeća, općinskog načelnika i radnih tijela, otplata glavnice kredita |
| Pokazatelji uspješnosti | Postotak izvršenosti planiranih sredstava |

|  |  |
| --- | --- |
| **A100102 Promidžba i informiranje građana** | **20.500,00** |
| 32 | Materijalni rashodi  | 20.500,00 |
| Ciljevi aktivnosti | Osiguravanje uvjeta za transparentan rad i dostupnost svih informacija |
| Pokazatelji uspješnosti | Broj objavljenih vijesti, broj gostovanja u elektronskim medijima |

|  |  |
| --- | --- |
| **A100103 Financiranje rada političkih stranaka** | **1.300,00** |
| 38 | Materijalni rashodi  | 1.300,00 |
| Ciljevi aktivnosti | Potpora i promicanje političkog djelovanja |
| Pokazatelji uspješnosti | Redovite političke aktivnosti |

**JEDINSTVENI UPRAVNI ODJEL**

|  |  |
| --- | --- |
|  |  |

**Program 1001 Javna uprava i administracija**

*Planirana sredstva 2024. eura 161.260,00*

|  |  |
| --- | --- |
|  **A100104 Redovan rad jedinstvenog upravnog odjela** | **161.260,00** |
| 31 | Rashodi za zaposlene | 103.800,00 |
| 32 | Materijalni rashodi | 54.700,00 |
| 34 | Financijski rashodi | 1.660,00 |
| 37 | Naknade građanima i kućanstvima na temelju osiguranja i druge naknade | 100,00 |
| 38 | Ostali rashodi | 1.000,00 |
| Ciljevi aktivnosti | Učinkovito funkcioniranje JUO -a, transparentan rad te ažurno i kvalitetno vođenje svih zadataka |
| Pokazatelji uspješnosti | Redovan rad i izvršavanje planiranih radnih zadataka |

|  |  |
| --- | --- |
| **Program 1002 Održavanje komunalne infrastrukture***Planirana sredstva 2024. eura 83.400,00* |  |
| **A100201 Održavanje staza te prostora i zgrade za obavljanje ispraćaja i sahrane pokojnika** | **2.000,00** |
| 32 | Materijalni rashodi  | 2.000,00 |
| Ciljevi aktivnosti | Stvaranje uvjeta za primjereno kretanje na groblju i tekućim održavanjem održati funkcionalnost objekta |
| Pokazatelji uspješnosti | Postignuta uređenost staza i podizanje komunalnog standarda  |

|  |  |
| --- | --- |
| **A100202 Održavanje javne rasvjete** | **6.500,00** |
| 32 | Materijalni rashodi  | 6.500,00 |
| Ciljevi aktivnosti | Redovito održavanje sustava javne rasvjete te povećanje prometne sigurnosti |
| Pokazatelji uspješnosti | Broj popravljenih rasvjetnih tijela |

|  |  |
| --- | --- |
| **A100203 Održavanje nerazvrstanih cesta** | **52.900,00** |
| 32 | Materijalni rashodi  | 52.900,00 |
| Ciljevi aktivnosti | Tekućim održavanjem cesta održati njihovu funkcionalnost radi veće sigurnosti u prometu |
| Pokazatelji uspješnosti | Postignuta dobra uređenost cesta  |

|  |  |
| --- | --- |
| **A100204 Održavanje čistoće javnih površina** | **12.500,00** |
| 32 | Materijalni rashodi  | 12.500,00 |
| Ciljevi aktivnosti | Redovito održavanje čistoće javnih površina |
| Pokazatelji uspješnosti | Postignuta dobra uređenost javnih površina |

|  |  |
| --- | --- |
| **A100205 Održavanje igrališta, igrališta za djecu i opreme** | **6.500,00** |
| 32 | Materijalni rashodi  | 6.500,00 |
| Ciljevi aktivnosti | Tekućim održavanjem održati funkcionalnost igrališta |
| Pokazatelji uspješnosti | Postignuta dobra uređenost igrališta i njihova funkcionalnost |

|  |  |
| --- | --- |
| **A100206 Održavanje javnih zelenih površina i radovi na uređenju općine** | **3.000,00** |
| 32 | Materijalni rashodi  | 3.000,00 |
| Ciljevi aktivnosti | Redovito održavanje javnih zelenih površina |
| Pokazatelji uspješnosti | Postignuta dobra uređenost javnih zelenih površina |

**Program 1003 Potpora poljoprivredi**

*Planirana sredstva 2024. eura 3.500,00*

|  |  |
| --- | --- |
|  **A100301 Subvencije poljoprivrednicima** | **3.000,00** |
| 35 | Subvencije | 3.000,00 |
| Ciljevi aktivnosti | Osiguranje sufinanciranja umjetne oplodnje svinja i goveda |
| Pokazatelji uspješnosti | Broj korisnika subvencije |

|  |  |
| --- | --- |
| **A100302 Održavanje poljoprivrednih površina** | **500,00** |
| 32 | Materijalni rashodi  | 500,00 |
| Ciljevi aktivnosti | Redovito održavati poljoprivredne površine |
| Pokazatelji uspješnosti | Postignuta uređenost poljoprivrednih površina |

**Program 1004 Jačanje gospodarstva**

*Planirana sredstva 2024. eura 5.000,00*

|  |  |
| --- | --- |
| **A100401 Potpore u obrtničkom i poduzetničkom sektoru** | **5.000,00** |
| 35 | Subvencije  | 5.000,00 |
| Ciljevi aktivnosti | Jačanje konkurentnog poduzetništva kroz poticanje novih ulaganja te povećanje zapošljavanja lokalnog stanovništva |
| Pokazatelji uspješnosti | Broj isplaćenih subvencija |

**Program 1005 Zaštita okoliša**

*Planirana sredstva 2024. eura 92.200,00*

|  |  |
| --- | --- |
| **A100501 Odvoz i zbrinjavanje otpada** | **74.100,00** |
| 32 | Materijalni rashodi  | 74.100,00 |
| Ciljevi aktivnosti | Sprječavanje odbacivanja otpada u okoliš i zbrinjavanje opasnog otpada |
| Pokazatelji uspješnosti | Površina zaštićenih dijelova prirode |

|  |  |
| --- | --- |
| **A100502 Veterinarsko - higijeničarski poslovi** | **1.600,00** |
| 32 | Materijalni rashodi  | 1.600,00 |
| Ciljevi aktivnosti | Obavljanje higijeničarske službe, veterinarske usluge |
| Pokazatelji uspješnosti | Sprječavanje širenja zaraze od uginulih lešina životinja, sakupljanje napuštenih životinja te njihovo zbrinjavanje |

|  |  |
| --- | --- |
| **A100503 Razvoj i sustav zbrinjavanja otpada** | **10.000,00** |
| 32 | Materijalni rashodi | 10.000,00 |
| Ciljevi aktivnosti | Sufinanciranje provođenja izobrazno-informativnih aktivnosti o gospodarenju otpadom |
| Pokazatelji uspješnosti | Uspješnost organizacije u ostvarivanju njezinih općih i pojedinačnih ciljeva zaštite okoliša |

|  |  |
| --- | --- |
| **A100504 Provođenje DDD mjera** | **5.000,00** |
| 32 | Materijalni rashodi  | 5.000,00 |
| Ciljevi aktivnosti | Provođenje DDD mjera s ciljem uništavanja štetočina |
| Pokazatelji uspješnosti | Očuvanje okoliša |

|  |  |
| --- | --- |
| **T100501 Zaštita životinja** | **1.500,00** |
| 32 | Materijalni rashodi  | 1.500,00 |
| Ciljevi aktivnosti | Odgovarajuća primjena mjera zaštite životinja |
| Pokazatelji uspješnosti | Broj zbrinutih napuštenih pasa |

**Program 1006 Razvoj i upravljanje sustava vodoopskrbe, odvodnje i zaštite voda**

*Planirana sredstva 2024. eura 2.000,00*

|  |  |
| --- | --- |
| **A100601 Održavanje kanala za odvodnju oborinskih voda** | **2.000,00** |
| 32 | Materijalni rashodi  | 2.000,00 |
| Ciljevi aktivnosti | Osigurati adekvatno zbrinjavanje otpadnih voda |
| Pokazatelji uspješnosti | Očuvanje okoliša |

**Program 1007 Predškolski odgoj**

*Planirana sredstva 2024. eura 70.500,00*

|  |  |
| --- | --- |
| **A100701 Redovan rad i održavanje infrastrukture – za dječji vrtić Krijesnica – Podružnica Veliki Bukovec** | **58.500,00** |
| 32 | Materijalni rashodi  | 7.000,00 |
| 36 | Pomoći | 50.000,00 |
| 42 | Rashodi za nabavu proizvedene dugotrajne imovine | 1.500,00 |
| Ciljevi aktivnosti | Poticanje pozitivnog prirasta stanovništva na području Općine Veliki Bukovec, povećanje standarda odgoja i obrazovanja djece te omogućavanje korisnicima ekonomsku prihvatljivost korištenja usluge ustanove – vrtića putem sufinanciranja dijela troškova |
| Pokazatelji uspješnosti | Zadržavanje mladih obitelji na području Općine i olakšavanje života mladih obitelji na području Općine  |

|  |  |
| --- | --- |
| **A100702 Sufinanciranje dječjih vrtića** | **12.000,00** |
| 37 | Naknade građanima i kućanstvima na temelju osiguranja i druge naknade | 12.000,00 |
| Ciljevi aktivnosti | Smanjenje roditeljskog udjela u ekonomskoj cijeni dječjeg vrtića |
| Pokazatelji uspješnosti | Zadržavanje mladih obitelji na području Općine i olakšavanje života mladih obitelji na području Općine  |

***Program 1008 Osnovno i srednje školsko obrazovanje***

*Planirana sredstva 2024. eura 20.450,00*

|  |  |
| --- | --- |
| **A100801 Financiranje prijevoza učenika** | **4.000,00** |
| 37 | Naknade građanima i kućanstvima na temelju osiguranja i druge naknade | 4.000,00 |
| Ciljevi aktivnosti | Financiranje prijevoza učenika Osnovne škole Veliki Bukovec s područja Općine Veliki Bukovec |
| Pokazatelji uspješnosti | Osigurani prijevoz za sve učenike  |

|  |  |
| --- | --- |
| **A100803 Financiranje radnih bilježnica za učenike O.Š. Veliki Bukovec s područja Općine Veliki Bukovec** | **5.200,00** |
| 37 | Naknade građanima i kućanstvima na temelju osiguranja i druge naknade | 5.200,00 |
| Ciljevi aktivnosti | Financiranje radnih bilježnica za sve učenike s područja Općine Veliki Bukovec |
| Pokazatelji uspješnosti | Roditeljima je olakšano školovanje djece, a djeci pruženi bolji uvjeti za rad i razvoj te obrazovanje |

|  |  |
| --- | --- |
| **A100804 Nagrađivanje učenika i njihovih mentora** | **1.350,00** |
| 38 | Ostali rashodi | 1.350,00 |
| Ciljevi aktivnosti | Poticanje dodatnih oblika obrazovanja |
| Pokazatelji uspješnosti | Broj nagrađivanih učenika i njihovih mentora |

|  |  |
| --- | --- |
| **A100805 Sufinanciranje ostalih školskih aktivnosti** | **1.400,00** |
| 37 | Naknade građanima i kućanstvima na temelju osiguranja i druge naknade | 1.400,00 |
| Ciljevi aktivnosti | Poticanje dodatnih oblika školskih aktivnosti |
| Pokazatelji uspješnosti | Broj izvannastavnih aktivnosti |

|  |  |
| --- | --- |
| **A100808 Sufinanciranje programa produženog boravka** | **4.500,00** |
| 36 | Pomoći dana u inozemstvo i unutar općeg proračuna | 4.500,00 |
| Ciljevi aktivnosti | Putem sufinanciranja osigurati realizaciju kvalitetnog i modernog sistema odgoja i obrazovanja u osnovnom obrazovanju |
| Pokazatelji uspješnosti | Poboljšanje kvalitete osnovnoškolskog obrazovanja |

|  |  |
| --- | --- |
| **T100801 Stipendije učenika srednjih škola** | **4.000,00** |
| 37 | Naknade građanima i kućanstvima na temelju osiguranja i druge naknade | 4.000,00 |
| Ciljevi aktivnosti | Poticanje na odabir deficitarnih zanimanja sukladno potrebama na tržištu rada |
| Pokazatelji uspješnosti | Broj dodijeljenih stipendija  |

***Program 1009 Visoko obrazovanje***

*Planirana sredstva 2024. eura 2.700,00*

|  |  |
| --- | --- |
| **T100901 Novčane naknade studentima** | **2.700,00** |
| 37 | Naknade građanima i kućanstvima na temelju osiguranja i druge naknade | 2.700,00 |
| Ciljevi aktivnosti | Naknade u svrhu poticanja mladih na obrazovanje |
| Pokazatelji uspješnosti | Broj visoko obrazovanih mještana |

***Program 1010 Upravljanje imovinom***

*Planirana sredstva 2024. eura 148.000,00*

|  |  |
| --- | --- |
| **A101001 Održavanje i uređenje građevinskih objekata** | **100.000,00** |
| 32 | Materijalni rashodi | 100.000,00 |
| Ciljevi aktivnosti | Uredno održavani objekti |
| Pokazatelji uspješnosti | Stvaranje boljih uvjeta za korištenje |

|  |  |
| --- | --- |
| **A101002 Podmirenje troškova energenata** | **25.000,00** |
| 32 | Materijalni rashodi | 25.000,00 |
| Ciljevi aktivnosti | Redovno podmirenje troškova energenata |
| Pokazatelji uspješnosti | Neometan rad i normalno funkcioniranje službe |

|  |  |
| --- | --- |
| **A101003 Opremanje poslovnih prostora u vlasništvu općine** | **12.000,00** |
| 42 | Rashodi za nabavu proizvedene dugotrajne imovine | 12.000,00 |
| Ciljevi aktivnosti | Nabava imovine potrebne za rad službe |
| Pokazatelji uspješnosti | Modernizacija i poboljšanje opremljenosti |

|  |  |
| --- | --- |
| **A101004 Održavanje postrojenja i opreme** | **2.500,00** |
| 32 | Materijalni rashodi | 2.500,00 |
| Ciljevi aktivnosti | Redovno održavanje postrojenja i opreme koja se koristi za redovan rad |
| Pokazatelji uspješnosti | Siguran i neometan rad službe |

|  |  |
| --- | --- |
| **A101005 Nabava strojeva** | **8.500,00** |
| 42 | Rashodi za nabavu nefinancijske imovine | 8.500,00 |
| Ciljevi aktivnosti | Nabava strojeva za brži rad i lakše obavljanje radnih zadataka |
| Pokazatelji uspješnosti | Poboljšanje kvalitete rada |

***Program 1011 Organiziranje i provođenje zaštite i spašavanja***

*Planirana sredstva 2024. eura 33.600,00*

|  |  |
| --- | --- |
| **A101101 Vatrogasna zajednica Općine Veliki Bukovec** | **31.800,00** |
| 38 | Ostali rashodi | 31.800,00 |
| Ciljevi aktivnosti | Općina sufinancira rad VZO Veliki Bukovec. Sredstvima koja se isplaćuju sudjeluje se u provedbi preventivnih mjera zaštite od požara, gašenju požara i spašavanju ljudi i imovine ugrožene požarom. |
| Pokazatelji uspješnosti | Stvoreni uvjeti za učinkovitu vatrogasnu zaštitu |

|  |  |
| --- | --- |
| **A101102 Hrvatska gorska služba spašavanja** | **500,00** |
| 38 | Ostali rashodi | 500,00 |
| Ciljevi aktivnosti | Općina sufinancira rad HGSS-a. Cilj HGSS-a je pružanje pomoći u izvanrednim okolnostima a u svrhu očuvanja ljudskog života, zdravlja i imovine. |
| Pokazatelji uspješnosti | Redovan rad službe i suradnja u izvanrednim okolnostima |

|  |  |
| --- | --- |
| **A101103 Civilna zaštita** | **1.300,00** |
| 42 | Rashodi za nabavu proizvedene dugotrajne imovine | 1.300,00 |
| Ciljevi aktivnosti | Provođenjem civilne zaštite postići sigurnost mještana Općine Veliki Bukovec |
| Pokazatelji uspješnosti | Zadovoljavajuća opremljenost |

***Program 1012 Razvoj sporta i rekreacije***

*Planirana sredstva 2024. eura 33.400,00*

|  |  |
| --- | --- |
| **A101201 Redovan rad sportskih udruga** | **8.000,00** |
| 38 | Ostali rashodi | 8.000,00 |
| Ciljevi aktivnosti | Poticanje rada sportskih udruga |
| Pokazatelji uspješnosti | Poboljšani uvjeti za bavljenje sportom |

|  |  |
| --- | --- |
| **A101202 Financiranje programa, projekata i manifestacija sportskih udruga** | **22.000,00** |
| 38 | Ostali rashodi | 22.000,00 |
| Ciljevi aktivnosti | Poticanje rada sportskih udruga |
| Pokazatelji uspješnosti | Poboljšani uvjeti za bavljenje sportom |

|  |  |
| --- | --- |
| **A101203 Ostale potrebe u sportu** | **3.400,00** |
| 32 | Materijalni rashodi | 1.400,00 |
| 38 | Ostali rashodi | 2.000,00 |
| Ciljevi aktivnosti | Poticanje rada sportskih udruga |
| Pokazatelji uspješnosti | Poboljšani uvjeti za bavljenje sportom |

***Program 1013 – Razvoj civilnog društva***

*Planirana sredstva 2024. eura 33.888,00*

|  |  |
| --- | --- |
| **A101301 Rad organizacija civilnog društva** | **6.000,00** |
| 38 | Ostali rashodi | 6.000,00 |
| Ciljevi aktivnosti | Poticanje rada organizacija civilnog društva |
| Pokazatelji uspješnosti | Redovan rad i djelovanje udruga |

|  |  |
| --- | --- |
| **A101302 Tekuće donacije udrugama** | **16.000,00** |
| 38 | Ostali rashodi | 16.000,00 |
| Ciljevi aktivnosti | Poticanje rada udruga |
| Pokazatelji uspješnosti | Redovan rad i djelovanje udruga |

|  |  |
| --- | --- |
| **A101303 Rad zdravstvenih neprofitnih organizacija – za obavljanje djelatnosti G.D.C.K. Ludbreg** | **5.388,00** |
| 38 | Ostali rashodi | 5.388,00 |
| Ciljevi aktivnosti | Humanitarni ciljevi i programi od opće koristi |
| Pokazatelji uspješnosti | Poboljšanje kvalitete života mještana |

|  |  |
| --- | --- |
| **A101304 Tuzemne članarine** | **4.000,00** |
| 32 | Materijalni rashodi | 4.000,00 |
| Ciljevi aktivnosti | Poticanje mladih na bavljenje sportom |
| Pokazatelji uspješnosti | Redovan rad i aktivno djelovanje udruge |

|  |  |
| --- | --- |
| **A101305 Rad humanitarnih organizacija** | **500,00** |
| 38 | Ostali rashodi | 500,00 |
| Ciljevi aktivnosti | Poticanje na humanitarni rad |
| Pokazatelji uspješnosti | Redovan rad i djelovanje humanitarnih udruga |

|  |  |
| --- | --- |
| **A101307 Tekuće donacije vjerskim organizacijama** | **2.000,00** |
| 38 | Ostali rashodi | 2.000,00 |
| Ciljevi aktivnosti | Opremanje prostora |
| Pokazatelji uspješnosti | Stvaranje boljih uvjeta za korištenje prostora |

***Program 1014 Razvoj i sigurnost prometa***

*Planirana sredstva 2024. eura 74.000,00*

|  |  |
| --- | --- |
| **T101402 Izgradnja spoja ceste – Dravska ulica i Prvomajska ulica u Velikom Bukovcu** | **74.000,00** |
| 32 | Materijalni rashodi | 4.000,00 |
| 42 | Rashodi za nabavu proizvedene dugotrajne imovine | 70.000,00 |
| Ciljevi aktivnosti | Rekonstrukcija u cilju sanacije opasnih mjesta u cestovnom prometu |
| Pokazatelji uspješnosti | Sigurnost u prometu |

***Program 1015 Prostorno uređenje i unapređenje stanovanja***

*Planirana sredstva 2024. eura 72.500,00*

|  |  |
| --- | --- |
| **A101501 Izrada prostorno – planskih dokumenata** | **4.000,00** |
| 42 | Rashodi za nabavu proizvedene dugotrajne imovine | 4.000,00 |
| Ciljevi aktivnosti | Prostorno uređenje sukladno potrebama mještana i prilagodba novonastalim okolnostima u cilju razvitka općine |
| Pokazatelji uspješnosti | Pravovremene izrade prostorno-planske dokumentacije |

|  |  |
| --- | --- |
| **Aktivnost K101503 Javna rasvjeta** | **37.000,00** |
| 32 | Materijalni rashodi | 2.000,00 |
| 42 | Rashodi za nabavu proizvedene dugotrajne imovine | 35.000,00 |
| Ciljevi aktivnosti | Razvijena komunalna infrastruktura |
| Pokazatelji uspješnosti | Veća površina izgrađene javne rasvjete |

|  |  |
| --- | --- |
| **T101501 Geodetski elaborat nerazvrstanih cesta** | **1.500,00** |
| 32 | Materijalni rashodi | 1.500,00 |
| Ciljevi aktivnosti | Evidentiranje izvedenog stanja nerazvrstanih cesta |
| Pokazatelji uspješnosti | Upis promjena u zemljišne knjige i katastar |

|  |  |
| --- | --- |
| **T101502 Nabava uskršnje i božićne dekoracije** | **4.000,00** |
| 42 | Rashodi za nabavu proizvedene dugotrajne imovine | 4.000,00 |
| Ciljevi aktivnosti | Ulaganje u opremu za nabavu uskršnje i božićne dekoracije |
| Pokazatelji uspješnosti | Postignuta uređenost u povodu uskršnjih i božićnih blagdana |

|  |  |
| --- | --- |
| **T101503 Mjere poticanja rješavanja stambenog pitanja za mlade** | **16.000,00** |
| 38 | Ostali rashodi | 16.000,00 |
| Ciljevi aktivnosti | Podizanje razine kvalitete života i sprečavanje iseljavanja mladih obitelji s područja Općine Veliki Bukovec |
| Pokazatelji uspješnosti | Broj korisnika korištenja mjere poticanja rješavanja stambenog pitanja za mlade |

|  |  |
| --- | --- |
| **T101504 Uređenje kružnog toka** | **10.000,00** |
| 32 | Materijalni rashodi | 10.000,00 |
| Ciljevi aktivnosti | Uljepšavanje izgleda naselja |
| Pokazatelji uspješnosti | Postignuta uređenost |

***Program 1016 Promicanje kulture***

*Planirana sredstva 2024. eura 4.200,00*

|  |  |
| --- | --- |
| **A101601 Pokroviteljstvo kulturnih događaja** | **3.200,00** |
| 32 | Materijalni rashodi | 3.200,00 |
| Ciljevi aktivnosti | Poticanje kulturnih sadržaja i manifestacija |
| Pokazatelji uspješnosti | Broj posjetitelja, tradicijski običaji |

|  |  |
| --- | --- |
| **T101601 Gradska knjižnica i čitaonica „Mladen Kersner“ Ludbreg** | **1.000,00** |
| 32 | Materijalni rashodi | 1.000,00 |
| Ciljevi aktivnosti | Poticanje čitanja i stjecanje navika posjećivanja knjižnice, besplatan pristup  |
| Pokazatelji uspješnosti | Broj korisnika |

***Program 1017 Socijalna skrb i mjere demografske obnove***

*Planirana sredstva 2024. eura 14.100,00*

|  |  |
| --- | --- |
| **A101701 Pomoć obiteljima i pojedincima** | **7.500,00** |
| 37 | Naknade građanima i kućanstvima na temelju osiguranja i druge naknade | 7.500,00 |
| Ciljevi aktivnosti | Uspostava i provođenje pomoći socijalno ugroženom stanovništvu |
| Pokazatelji uspješnosti | Poboljšana kvaliteta života socijalno ugroženih stanovnika |

|  |  |
| --- | --- |
| **A101702 Podmirenje troškova stanovanja** | **3.000,00** |
| 37 | Naknade građanima i kućanstvima na temelju osiguranja i druge naknade | 3.000,00 |
| Ciljevi aktivnosti | Uspostava i provođenje pomoći socijalno ugroženom stanovništvu |
| Pokazatelji uspješnosti | Poboljšana kvaliteta života starijih i nemoćnih osoba |

|  |  |
| --- | --- |
|  **T101701 Potpore roditeljima novorođene djece** | **3.600,00** |
| 37 | Naknade građanima i kućanstvima na temelju osiguranja i druge naknade | 3.600,00 |
| Ciljevi aktivnosti | Dodjela potpora za novorođenčad s ciljem povećanja nataliteta |
| Pokazatelji uspješnosti | Olakšana nabava potrebne opreme za roditelje novorođene djece |

1. **PROJEKCIJE PRORAČUNA ZA 2024. i 2025. GODINU**

Sastavni dio Proračuna za 2024. godinu su i projekcije za 2025. i 2026. godinu. Projekcije kao i Proračun donose se na razini skupine (2. razina računskog plana).

Projekcija za 2025. godinu

Ukupni prihodi/primici planirani su u iznosu od 959.500,00 eura, sveukupni prihodi i primici s viškom prihoda koji će se rasporediti u iznosu 964.500,00 eura te rashodi/izdaci u iznosu 964.500,00 eura.

 Projekcija za 2026. godinu

 Ukupni prihodi i primici planirani su u iznosu 963.000,00 eura, sveukupni prihodi i primici s viškom prihoda koji će se rasporediti u iznosu od 968.000,00 eura te rashodi/izdaci u iznosu 968.000,00 eura.

1. **ZAKLJUČAK**

Temeljem odredbi članka 31. Zakona o proračunu ("Narodne novine", broj 144/21.) i članka 47. Statuta Općine Veliki Bukovec ("Službeni vjesnik Varaždinske županije broj 41/21), Općinski načelnik Općine Veliki Bukovec utvrdio je prijedlog Proračuna Općine Veliki Bukovec za 2024. godinu i projekcija za 2025. i 2026. godinu uz ovo Obrazloženje koje je sastavni dio istog.

Općinski načelnik

 Franjo Vrbanić